CELEX: 32020R0127
Language: lv
Date: 2019-01-29 00:00:00
Title: Eiropas Parlamenta un Padomes Regula (ES) 2020/127 (2020. gada 29. janvāris), ar ko attiecībā uz finanšu disciplīnu no 2021. finanšu gada groza Regulu (ES) Nr. 1306/2013 un attiecībā uz elastīgumu starp pīlāriem 2020. kalendārajā gadā groza Regulu (ES) Nr. 1307/2013

31.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/1
               
            
         EIROPAS PARLAMENTA UN PADOMES REGULA (ES) 2020/127
         (2020. gada 29. janvāris),
         ar ko attiecībā uz finanšu disciplīnu no 2021. finanšu gada groza Regulu (ES) Nr. 1306/2013 un attiecībā uz elastīgumu starp pīlāriem 2020. kalendārajā gadā groza Regulu (ES) Nr. 1307/2013
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 2. punktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Ekonomikas un sociālo lietu komitejas atzinumu (1),
         saskaņā ar parasto likumdošanas procedūru (2),
         tā kā:
         
                     (1)
                  
                  
                     Eiropas Parlamenta un Padomes Regulas (ES) Nr. 1306/2013 (3) 16. pants nosaka, ka Eiropas Lauksaimniecības garantiju fonda (ELGF) izdevumu gada maksimālo apjomu veido maksimāli pieļaujamās summas, kas tam noteiktas saskaņā ar Padomes Regulu (ES, Euratom) Nr. 1311/2013 (4). Lai nodrošinātu Regulā (ES, Euratom) Nr. 1311/2013 noteikto gada maksimālo apjomu ievērošanu attiecībā uz finansējumu ar tirgu saistītiem izdevumiem un tiešajiem maksājumiem laikposmā no 2014. līdz 2020. gadam, saskaņā ar Regulas (ES) Nr. 1306/2013 26. pantu vajadzības gadījumā ir jānosaka finanšu disciplīnas korekcijas likme. Regulā (ES, Euratom) Nr. 1311/2013 maksimālie apjomi finanšu gadiem pēc 2020. gada nav noteikti. Lai nodrošinātu, ka maksimālais apjoms attiecībā uz finansējumu ar tirgu saistītiem izdevumiem un tiešajiem maksājumiem tiek ievērots arī turpmākajos finanšu gados pēc 2020. gada, attiecībā uz minētajiem finanšu gadiem Regulas (ES) Nr. 1306/2013 16. un 26. pantam jāatsaucas uz summām, kas ELGF vajadzībām noteiktas regulā, kura, ievērojot Līguma par Eiropas Savienības darbību (LESD) 312. panta 2. punktu, Padomei jāpieņem par laikposmu no 2021. līdz 2027. gadam.
                  
               
                     (2)
                  
                  
                     Elastīgums starp pīlāriem ir fakultatīva līdzekļu pārvietošana starp tiešajiem maksājumiem un lauku attīstību. Saskaņā ar Eiropas Parlamenta un Padomes Regulas (ES) Nr. 1307/2013 (5) 14. pantu minēto elastīgumu dalībvalstis var izmantot 2014.–2019. kalendārajā gadā. Lai nodrošinātu, ka dalībvalstis var saglabāt savu stratēģiju, Eiropas Parlamenta un Padomes Regula (ES) 2019/288 (6) elastīgumu starp pīlāriem pagarināja uz 2020. kalendāro gadu, proti, 2021. finanšu gadu. Regulas (ES) Nr. 1307/2013 14. pantā līdzekļu pārvietošana no lauku attīstības uz tiešajiem maksājumiem pašlaik paredzēta procentuālā izteiksmē no summas, kas 2021. finanšu gadā no Eiropas Lauksaimniecības fonda lauku attīstībai (ELFLA) finansētajam atbalstam piešķirta, pamatojoties uz Savienības tiesību aktiem, kuri pieņemti pēc tam, kad Padome saskaņā ar LESD 312. panta 2. punktu pieņēmusi attiecīgo regulu. Tā kā attiecīgie Savienības tiesību akti nebūs pieņemti laikā, kad dalībvalstīm jāpaziņo savs lēmums par līdzekļu pārvietošanu, ir lietderīgi paredzēt iespēju turpināt šo elastīgumu piemērot un noteikt maksimālo apjomu, ko drīkst pārvietot.
                     Maksimālo absolūto summu katrai dalībvalstij aprēķina, pamatojoties uz maksimālajām procentu likmēm, kas noteiktas Regulas (ES) Nr. 1307/2013 14. panta 2. punktā un ko piemēro summām, kuras piešķiramas nolūkā atbalstīt lauku attīstības intervences saskaņā ar Komisijas priekšlikumu Eiropas Parlamenta un Padomes Regulai, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013.
                  
               
                     (3)
                  
                  
                     Saskaņā ar Regulas (ES) Nr. 1307/2013 53. panta 6. punktu dalībvalstīm bija iespēja līdz 2019. gada 1. augustam pārskatīt savu valsts maksimālo apjomu procentuālā izteiksmē tiešajiem maksājumiem, ko tās no 2020. kalendārā gada piešķir brīvprātīgam saistītajam atbalstam (BSA), kā arī to sīki izstrādātos atbalsta lēmumus. Dalībvalstis paziņos savu iespējamo lēmumu par pārvietojumu no tiešajiem maksājumiem uz lauku attīstību līdz 2019. gada 31. decembrim un par pārvietojumu no lauku attīstības uz tiešajiem maksājumiem neilgi pēc tam. Tomēr šāds lēmums ietekmēs valsts maksimālo apjomu 2020. kalendārā gada tiešajiem maksājumiem. Lai saglabātu konsekvenci starp sīki izstrādātiem atbalsta lēmumiem un BSA budžeta maksimālo apjomu, ir lietderīgi ļaut dalībvalstīm, ciktāl tas vajadzīgs nolūkā pielāgot savu lēmumu par elastīgumu starp pīlāriem, pārskatīt BSA piešķirto procentu likmi, kā arī sīki izstrādātos atbalsta lēmumus. Līdz ar to attiecīgajam paziņošanas termiņam arī vajadzētu būt neilgi pēc 2019. gada 31. decembra. Tā kā minētā pārskatīšana ir ierobežota, ciktāl tas dalībvalstīm vajadzīgs nolūkā pielāgot savu lēmumu par elastīgumu starp pīlāriem, dalībvalstīm savā paziņojumā būtu jāpaskaidro saikne starp pārskatīšanu un minēto lēmumu.
                  
               
                     (4)
                  
                  
                     Tādēļ Regulas (ES) Nr. 1306/2013 un (ES) Nr. 1307/2013 būtu attiecīgi jāgroza.
                  
               
                     (5)
                  
                  
                     Lai šajā regulā paredzētos grozījumus varētu piemērot pēc iespējas drīzāk, ir lietderīgi paredzēt izņēmumu attiecībā uz astoņu nedēļu laikposmu, kas minēts 4. pantā Protokolā Nr. 1 par valstu parlamentu lomu Eiropas Savienībā, kas pievienots Līgumam par Eiropas Savienību, LESD un Eiropas Atomenerģijas kopienas dibināšanas līgumam.
                  
               
                     (6)
                  
                  
                     Lai šajā regulā paredzētos grozījumus varētu piemērot pēc iespējas drīzāk, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUŠI ŠO REGULU.
         
            1. pants
            Grozījumi Regulā (ES) Nr. 1306/2013
            Regulu (ES) Nr. 1306/2013 groza šādi:
            
                        1)
                     
                     
                        regulas 16. panta 1. punktu aizstāj ar šādu:
                        
                           “1.   ELGF izdevumu gada maksimālo apjomu veido maksimāli pieļaujamās summas, kas tam noteiktas ar Regulu (ES, Euratom) Nr. 1311/2013 un ar regulu, kas, ievērojot LESD 312. panta 2. punktu, Padomei jāpieņem par laikposmu no 2021. līdz 2027. gadam.”;
                        
                     
                  
                        2)
                     
                     
                        regulas 26. panta 1. punktu aizstāj ar šādu:
                        
                           “1.   Lai nodrošinātu 16. pantā noteikto gada maksimālo apjomu ievērošanu attiecībā uz finansējumu ar tirgu saistītiem izdevumiem un tiešajiem maksājumiem, tiešo maksājumu korekcijas likmi (“korekcijas likme”) nosaka tad, ja prognozes par minētajā maksimālajā apakšapjomā iekļauto pasākumu finansēšanu konkrētajā finanšu gadā liecina, ka maksimālais pieļaujamais gada apjoms tiks pārsniegts.”
                        
                     
                  
         
            2. pants
            Grozījumi Regulā (ES) Nr. 1307/2013
            Regulu (ES) Nr. 1307/2013 groza šādi:
            
                        1)
                     
                     
                        regulas 14. panta 2. punkta sesto daļu aizstāj ar šādu:
                        “Dalībvalstis līdz 2020. gada 8. februārim var nolemt 2020. kalendārajam gadam kā tiešos maksājumus darīt pieejamu summu, kas nepārsniedz VIa pielikumā norādīto summu. Rezultātā attiecīgā summa vairs nav pieejama atbalstam, ko 2021. finanšu gadā finansē no ELFLA. Minēto lēmumu Komisijai paziņo līdz 2020. gada 8. februārim, un tajā norāda summu, kas tiks pārvietota.”;
                     
                  
                        2)
                     
                     
                        regulas 53. panta 6. punktu aizstāj ar šādu:
                        
                           “6.   Dalībvalstis līdz katra konkrētā gada 1. augustam var pārskatīt savu saskaņā ar šo nodaļu pieņemto lēmumu.
                           Līdz 2020. gada 8. februārim dalībvalstis var arī pārskatīt savu saskaņā ar šo nodaļu pieņemto lēmumu tiktāl, cik tas ir vajadzīgs, lai pielāgotos saskaņā ar 14. pantu pieņemtajam lēmumam par elastīgumu starp pīlāriem 2020. kalendārajā gadā.
                           Veicot pārskatīšanu, ievērojot šā punkta pirmo un otro daļu, dalībvalstis var nolemt no nākamā gada:
                           
                                       a)
                                    
                                    
                                       atstāt nemainīgu, palielināt vai samazināt saskaņā ar 1., 2. un 3. punktu noteikto procentuālo daļu, attiecīgā gadījumā nepārsniedzot minētajos punktos noteiktos limitus, vai atstāt nemainīgu vai samazināt procentuālo daļu, kas noteikta saskaņā ar 4. punktu;
                                    
                                 
                                       b)
                                    
                                    
                                       grozīt atbalsta piešķiršanas nosacījumus;
                                    
                                 
                                       c)
                                    
                                    
                                       izbeigt šajā nodaļā paredzētā atbalsta piešķiršanu.
                                    
                                 Dalībvalstis informē Komisiju par jebkuru lēmumu attiecībā uz pārskatīšanu, ievērojot šā punkta pirmo un otro daļu, līdz minētajās daļās norādītajiem datumiem. Paziņojumā par lēmumu attiecībā uz pārskatīšanu, ievērojot šā punkta otro daļu, paskaidro saikni starp pārskatīšanu un lēmumu par elastīgumu starp pīlāriem 2020. kalendārajā gadā, kas pieņemts saskaņā ar 14. pantu.”;
                        
                     
                  
                        3)
                     
                     
                        regulas VIa pielikumā iekļauj šīs regulas pielikumā izklāstīto tekstu.
                     
                  
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 29. janvārī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētāja
               
               N. BRNJAC
            
         
         
            (1)  2019. gada 11. decembra Atzinums (Oficiālajā Vēstnesī vēl nav publicēts).
         
            (2)  Eiropas Parlamenta 2019. gada 18. decembra nostāja (Oficiālajā Vēstnesī vēl nav publicēta) un Padomes 2020. gada 27. janvāra lēmums.
         
            (3)  Eiropas Parlamenta un Padomes Regula (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
         
            (4)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
         
            (5)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
         
            (6)  Eiropas Parlamenta un Padomes Regula (ES) 2019/288 (2019. gada 13. februāris), ar ko Regulas (ES) Nr. 1305/2013 un (ES) Nr. 1307/2013 groza attiecībā uz konkrētiem noteikumiem par tiešajiem maksājumiem un atbalstu lauku attīstībai 2019. un 2020. gadā (OV L 53, 22.2.2019., 14. lpp.).
      
      
         
            PIELIKUMS
            
               
                  
                     “VIa PIELIKUMS
                     MAKSIMĀLĀS SUMMAS, KAS MINĒTAS 14. PANTA 2. PUNKTĀ
                     
                                 (EUR)
                              
                           
                                 Beļģija
                              
                              
                                 10 076 707 10 076 707
                              
                           
                                 Bulgārija
                              
                              
                                 70 427 849 70 427 849
                              
                           
                                 Čehija
                              
                              
                                 38 815 980 38 815 980
                              
                           
                                 Dānija
                              
                              
                                 11 371 893 11 371 893
                              
                           
                                 Vācija
                              
                              
                                 148 488 749 148 488 749
                              
                           
                                 Igaunija
                              
                              
                                 21 968 972 21 968 972
                              
                           
                                 Īrija
                              
                              
                                 39 700 643 39 700 643
                              
                           
                                 Grieķija
                              
                              
                                 76 438 741 76 438 741
                              
                           
                                 Spānija
                              
                              
                                 250 300 720 250 300 720
                              
                           
                                 Francija
                              
                              
                                 181 388 880 181 388 880
                              
                           
                                 Horvātija
                              
                              
                                 42 201 225 42 201 225
                              
                           
                                 Itālija
                              
                              
                                 190 546 556 190 546 556
                              
                           
                                 Kipra
                              
                              
                                 2 398 093 2 398 093
                              
                           
                                 Latvija
                              
                              
                                 29 326 817 29 326 817
                              
                           
                                 Lietuva
                              
                              
                                 48 795 629 48 795 629
                              
                           
                                 Luksemburga
                              
                              
                                 1 843 643 1 843 643
                              
                           
                                 Ungārija
                              
                              
                                 62 430 371 62 430 371
                              
                           
                                 Malta
                              
                              
                                 1 831 098 1 831 098
                              
                           
                                 Nīderlande
                              
                              
                                 10 972 679 10 972 679
                              
                           
                                 Austrija
                              
                              
                                 72 070 055 72 070 055
                              
                           
                                 Polija
                              
                              
                                 329 472 633 329 472 633
                              
                           
                                 Portugāle
                              
                              
                                 123 303 715 123 303 715
                              
                           
                                 Rumānija
                              
                              
                                 241 375 835 241 375 835
                              
                           
                                 Slovēnija
                              
                              
                                 15 337 318 15 337 318
                              
                           
                                 Slovākija
                              
                              
                                 56 920 680 56 920 680
                              
                           
                                 Somija
                              
                              
                                 73 005 307 73 005 307
                              
                           
                                 Zviedrija
                              
                              
                                 52 887 719 52 887 719
                              
                           
               ”